ನೋವು ಕಡಿಮೆ ಆಗದಿದ್ರೆ ಸರ್ಜರಿ : ಶರಣ್ ನಿನ್ನೆ ಅವತಾರ ಪುರುಷ ಶೂಟಿಂಗ್ ಸಂದರ್ಭದಲ್ಲಿ ನಟ ಶರಣ್ಗೆ ಹೊಟ್ಟೆ ನೋವು ಕಾಣಿಸಿಕೊಂಡು ಆಸ್ಪತ್ರೆಗೆ ದಾಖಲಾಗಿದ್ದರು. ಸದ್ಯ ಆಸ್ಪತ್ರೆಯಿಂದ ಡಿಸ್ಚಾರ್ಜ್ ಆಗಿದ್ದು ತಮಗೆ ಆದ ಅನಾರೋಗ್ಯದ ಬಗ್ಗೆ ಮಾತನಾಡಿದ್ದಾರೆ. ನೆನ್ನೆ ತಡೆಯೋಕೆ ಆಗದಷ್ಟು ನೋವು ಕಾಣಿಸಿಕೊಂಡಿತ್ತು. ನನ್ನ ಜೀವನದಲ್ಲಿ ಇಂತಹ ನೋವು ನಾನು ಅನುಭವಿಸಿರಲಿಲ್ಲ. ಮಸಲ್ ಕ್ಯಾಚ್ ಆಗಿರಬೇಕು ಅಂದುಕೊಂಡಿದ್ದೆ. ಅನಂತರ ಅವತಾರ ಪುರುಷ ಟೀಂನವರೇ ಆಸ್ಪತ್ರೆಗೆ ಕರೆದುಕೊಂಡು ಬಂದ್ರು. ಡಾಕ್ಟರ್ ಪರೀಕ್ಷೆ ನಡೆಸಿ ಕಿಡ್ನಿ ಸ್ಟೋನ್ ಆಗಿದೆ ಅಂತ ತಿಳಿಸಿದ್ರು. ಸಣ್ಣ ಪ್ರಮಾಣದಲ್ಲಿ ಸ್ಟೋನ್ ಆಗಿದೆ. ಸದ್ಯಕ್ಕೆ ಏನು ತೊಂದರೆ ಇಲ್ಲ. ಎರಡು ದಿನ ರೆಸ್ಟ್ ಮಾಡೋಕೆ ಹೇಳಿದ್ದಾರೆ. ಮೂರು ದಿನಗಳ ಬಳಿಕ ಏನು ಕಡಿಮೆ ಆಗದಿದ್ರೆ ಸರ್ಜರಿ ಮಾಡೋದಾಗಿ ಡಾಕ್ಟರ್ ತಿಳಿಸಿದ್ದಾರೆ. ಶೂಟಿಂಗ್ ಸಮಯದಲ್ಲಿ ಈ ಥರ ತುಂಭಾನೇ ನಡೆಯುತ್ತಿರುತ್ತೆ. ಡ್ಯಾನ್ಸ್, ಫೈಟ್ ಅಂತ ಬಂದಾಗ ಮಸಲ್ ಕ್ಯಾಚ್ ಆಗೋದು ಸಾಮಾನ್ಯ. ಆದ್ರೆ, ಇದು ಸ್ವಲ್ಪ ತೀವ್ರವಾಗಿತ್ತು. ಮನೆಯಲ್ಲೇ ನೋವು ಕಾಣಿಸಿಕೊಂಡಾಗ ಡಾಕ್ಟರ್ಗೆ ತೋರಿಸಲು ಹೇಳಿದ್ರು. ಇದನ್ನೆಲ್ಲಾ ಏನು ತೋರಿಸೋದು ಅಂತ ಸುಮ್ಮನಾದೆ. ದೇವರ ದಯೆಯಿಂದ ಅದಾಗೇ ಕಡಿಮೆನೂ ಆಯ್ತು. ಒಂದು ಎರಡು ಗಂಟೆ ಅಷ್ಟೇ ಇತ್ತು ನೋವು. ನಾನು ಯಾಮಾರಿದ್ದು ಅಲ್ಲೇ. ಮತ್ತೆ ನೋವು ಬರಲ್ಲ ಅಂದುಕೊಂಡೆ. ಸದ್ಯ ಈ ನೋವು ಯಾಕೆ ಅನ್ನೋದು ಗೊತ್ತಾಯ್ತು ಅನ್ನೋ ಸಮಾಧಾನ ಇದೆ. ಇನ್ನು ನೀರು ಚೆನ್ನಾಗಿ ಕುಡೀಬೇಕು. ಈ ಮುಖಾಂತರ ಎಲ್ಲರಿಗೂ ಹೇಳಬೇಕಾಗಿರೋದು, ಯಾರಾದ್ರು ಬಂದು ನಿಮಗೆ ನೀರು ಕುಡೀರಿ ಅಂದಾಗ ಕಡೆಗಣಿಸಬೇಡಿ. ದಯವಿಟ್ಟು ಹಾಗೇ ಮಾಡ್ಬೇಡಿ. ಅತಿ ಹೆಚ್ಚು ನಮ್ಮನ್ನ ನಾವು ಹೈಡ್ರೇಟ್ ಮಾಡ್ಕೊಂಡು ಇಟ್ಟುಕೊಳ್ಳೋಣ. ನನಗೆ ನೀರು ಕುಡಿಯುವ ಅಭ್ಯಾಸನೇ ಇಲ್ಲ. ಇದೇ ಮೊದಲ ಸಲ ನನಗೆ ಈ ಥರ ತೊಂದರೆ ಕಾಣಿಸಿಕೊಂಡಿದ್ದು. ನೀರಿನ ಮಹತ್ವದ ಬಗ್ಗೆ ಈಗ ಗೊತ್ತಾಗಿದೆ. ಎಲ್ಲರಿಗೂ ಗೊತ್ತಾಗಬೇಕು. ನನಗೆ ವಿಶ್ ಮಾಡಿ ಒಂದಿಷ್ಟು ಮೆಸೇಜ್ಗಳು ಬಂದಿವೆ. ಅದರಲ್ಲಿ ಶೇಕಡ 99ರಷ್ಟು ನೀರು ಕುಡೀರಿ ಅಂತನೇ ವಿಶ್ ಮಾಡಿದ್ದಾರೆ. ಶರಣ್, ನಟ Tags: avatara purusha sandalwood actor sharan